شەفەق نیوز/ ئەکتەر ئیتالی مۆنیکا فیتی لە تەمەن ٩٠ ساڵان، دۊای ٢٠ ساڵ لە تۊشهاتنی وە بیماری زەهایمەر،  گیانی لەدەسدا.
فیتی لە فیلمەیل مایکڵ ئەنجلۆ ئەنتۆنیونی دیار دا، و وەگەرد هونەرمەنەیل جەهانی جۊر ئالاین دیلۆن، و مایکڵ کاین، و تیرینس ستامپ، و دێرک بوجارد کار کەردگە.
فیتی ٥ خەڵات دەیڤید دی دوناتیلۆ ئەرا خاسترین ئەکتەر وەدەس هاوردگە، وەگەرد ٧ خەڵات گۆڵدن گلۆپ ئیتالی، و خەڵات شییر تەڵایی ئەرا میژوو هونەری لە فیستیڤاڵ فینیسیا.
